【戰況R5】呢隻幫手執第200W 倉主大爆操練竅門
2024年04月24日 20:44
東網電視
更多新聞短片
第5場二班谷1000米韓國馬事會錦標,「電氣騎士」突然換上布文,同第3場跑第2的「俏郎中」一樣,結果真係有料到,布文留得馬好舒服,直路初一發力,加速力真係完全唔同,結果輕勝亞軍大熱門「人和家興」及季軍16倍「緊張大師」。
韋達話「電氣騎士」好忠心,季內表現穩定,雖然評分愈來愈高,但馬匹本身一直在進步,上場跑完之後運咗佢上從化訓練,4月12日從化閘走勢良好,亦都畀咗信心自己,相信佢今日可以跑得好,結果今仗贏得有說服力,而隻馬每仗賽事中間畀啲新鮮感佢似乎都work。
今場頭馬為韋達從練以來第200場頭馬,練者認為可達成200W係個里程碑,希望頭馬陸續有來,自己都會繼續努力。
第5場賽果:5-7-3-8
二重彩賽果:5-7(最後賠率19)